MATCH แจงศก.ชะลอ-การเมืองกระทบ ฉุดงบไตรมาส 1/58 พลิกขาดทุน
MATCH แจงศก.ชะลอ-การเมืองกระทบ ฉุดงบไตรมาส 1/58 พลิกขาดทุน
12 พ.ค. 2558

บริษัท แม็ทชิ่ง แม็กซิไมซ์ โซลูชั่น จำกัด (มหาชน) หรือ MATCH รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 5.93 ล้านบาท หรือขาดทุนสุทธิ 0.01 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 21.37 ล้านบาท หรือมีกำไรสุทธิ 0.05 บาทต่อหุ้น
โดยผลการดำเนินงานที่พลิกขาดทุน เนื่องจากบริษัทมีรายได้จากการขายและบริการลดลง เป็นผลมาจากสภาวะเศรษฐกิจภายในประเทศยังคงชะลอตัว และสถานการณ์ทางการเมืองที่ยังไม่แน่นอนส่งผลกระทบต่อความเชื่อมั่นของกองถ่ายทำภาพยนตร์ต่างประเทศในการเข้ามาถ่ายทำในประเทศไทย
ขณะที่ต้นทุนจากการขายและให้บริการ รวมทั้งค่าใช้จ่ายในการขายและบริหารและค่าใช้จ่ายอื่นๆ เพิ่มขึ้น